Ilie Bolojan, prima reacție după ce Cristina Trăilă a fost pusă sub urmărire penală de DNA: „Vom lua mâine o decizie” (VIDEO)

Premierul interimar Ilie Bolojan a anunțat, marți seară, că a chemat-o la discuții pe Cristina Trăilă, secretar general adjunct al Guvernului, după ce aceasta a fost pusă sub urmărire penală de DNA în dosarul omului de afaceri Fănel Bogos. Șeful Guvernului nu a precizat dacă liberala va fi demisă ori își va prezenta demisia, afirmând că o decizie va fi luată miercuri.