FC Bihor debutează în grupele Cupei României la Brașov. Meciul cu Corona, programat pe 1 septembrie

FC Bihor Oradea va începe faza grupelor Cupei României Betano cu o deplasare la Brașov. Federația Română de Fotbal a stabilit programul primei etape, iar partida dintre Corona Brașov și formația bihoreană se va disputa marți, 1 septembrie, de la ora 18:00. Meciul va putea fi urmărit în direct pe FRF TV.