O bună parte din cartierul Rogerius din Oradea rămâne fără apă caldă timp de 10 zile. Motivul: patru avarii la Magistrala 3

Patru avarii care au avut loc în ultima perioadă pe diferite amplasamente ale Magistralei 3 de termoficare vor lăsa, începând de miercuri, fără apă caldă o bună parte din cartierul Rogerius timp de 10 zile. Locuitorii de pe 33 de străzi vor avea doar apă rece până la finalizarea lucrărilor de reparații, pe 4 septembrie.