Erik Lincar, după remiza de la Satu Mare: „Pe fază de atac nu prea suntem eficienți. Trebuie să începem să câștigăm”

FC Bihor a plecat cu un punct de la Satu Mare, după 0-0 cu CSM Olimpia, însă rezultatul nu l-a mulțumit pe deplin pe antrenorul Erik Lincar. Tehnicianul orădenilor consideră că echipa sa nu a reușit să facă diferența în ofensivă, chiar dacă, în opinia sa, FC Bihor a întâlnit un adversar inferior valoric.