Sindicatul Diamantul, atac dur la MAI pe tema informațiilor clasificate: reguli de secretizare „ca pe vremea cizmarului Ceaușescu”

Sindicatul Polițiștilor din România „Diamantul” acuză Ministerul Afacerilor Interne că menține, printr-un ordin vechi de 17 ani, reguli care permit secretizarea automată a unor informații, fără ca instituția să arate concret ce prejudiciu ar produce divulgarea lor. MAI respinge acuzațiile și susține că informațiile vizate sunt, prin natura lor, susceptibile să producă asemenea prejudicii.