Măsuri de urgență: Guvernul încearcă să crească debitul Dunării la Cernavodă. Va elibera apă din Olt timp de cinci zile

Comitetul Național pentru Situații de Urgență a aprobat noi măsuri pentru a asigura apa necesară sistemelor de răcire ale Centralei Nuclearoelectrice de la Cernavodă, după ce Dunărea a ajuns la cel mai scăzut debit din istoria recentă. Autoritățile vor continua lucrările de dragare, vor elibera apă din acumulările de pe Olt și vor construi un dig care să îndrume o parte din debit spre centrală.