Pompieri din Bihor, în misiune în Serbia. Vor interveni la incendiile care au cuprins peste 3.500 de hectare de teren

Nouă pompieri militari de la Inspectoratul pentru Situații de Urgență Crișana au plecat sâmbătă în Republica Serbia, unde vor participa timp de 10 zile la operațiunile de stingere a incendiilor de pădure și vegetație. Aceștia fac parte dintr-un modul de intervenție trimis de România la solicitarea autorităților sârbe.