Incendiu în Budureasa: au ars două anexe gospodărești, patru porci au pierit. Pompierii au salvat casele

Două anexe gospodărești au fost distruse, iar patru porci au pierit într-un incendiu izbucnit joi, la Budureasa. Pompierii au împiedicat flăcările să ajungă la două locuințe și au evacuat două butelii, înlăturând riscul producerii unei explozii. Potrivit ISU Crișana, focul ar fi pornit de la un ceaun lăsat nesupravegheat.